open-index/open-wikipedia-markdown huggingface dataset:
Արկբալիստա

**Արկբալիստա** (**արկբալլիստա**, **տոքսոբալլիստա**), միջնադարյան երկթևանի դեֆորմացիոն նետողական մեքենա, որն իրենից ներկայացնում է մեծ հաստոցավոր աղեղնազեն՝ հրետանային սայլի վրա։ Հարմարեցված է ինչպես նետերով, այնպես էլ քարե կամ կապարե գնդերով կրակելու համար։
thumb|Արկբալիստայի սխեմատիկ պատկեր
thumb|Պողպատե աղեղով արկբալիստ

## Կառուցվածք
Արկբալիստան կառուցվածքով նման է արբալետին։ Փայտե կամ պողպատե աղեղը, որի երկարությունը հասնում էր մինչև 3,5 մ, ամրացված է մեծ փայտե հրացանակոթին, որն իր հերթին տեղավորված է մեծ տրամագծով երկանիվ փայտե հրետանայի սայլի վրա։ Ձգանի լարումն իրականացվել է հենոցին ամրացված արգելակի օգնությամբ։.

Արկբալիստան կարող էր կրակել ինչպես սովորական կամ «կարրո» նետերով, այնպես էլ փոքր քարերով և պողպատե գնդաձև արկերով։ Վերջին դեպքում նախապես ձգանին ամրացվել է փայտե սրածայր սռնին, որն առջևի մասում ուներ թասի նմանվող դետալ։
thumb|Լ. դա Վինչիի նախագծած մեծ արկբալիստը, որի հրետանային հզորությունը պետք է համադրվեր վառոդով հրետանու հզորությանը

## Նշանակություն
Արկբալիստան տեղափոխվել է դաշտային զորքերի հետ՝ դառնալով դաշտային հրետանու միջնադարյան անալոգը։

## Մասսայական մշակույթի մեջ
### Համակարգչային խաղեր
2002 թվականին ստեղծված Բոլլերբուրգ () համակարգչային խաղում որպես հատուկ զենք ներկայացվել է «արկբալիստան», որը Լեոնարդո դա Վինչիի նախագծած զենքի ակնհայտ ճշգրիտ կրկնօրինակն էր։

## Ծանոթագրություններ

## Գրականություն
* 
* 

Կատեգորիա:Աղեղնազեն
Կատեգորիա:Զենք այբբենական կարգով
Ալի Խամենեի դեմ մահափորձ

**Ալի Խամենեի դեմ մահափորձ,** զինված հարձակում Իրանի նորընտիր նախագահ, հետագայում՝ հոգևոր առաջնորդ Ալի Խամենեիի դեմ, որն իրականացվել է 1981 թվականի հունիսի 27-ին։ Երբ հունիսի 27-ին Ալի Խամենեին Աբուզար մզկիթում ճառով դիմել է ներկաներին, պայթել է նրա առջև դրված ձայնագրիչ սարքի մեջ առկա ռումբը։ Արդյունքում, վնասվել են Խամենեիի ձեռքը, ձայնալարերը և թոքերը։

## Նախապատմություն
1981 թվականի ամռանը տեղի ունեցած սպանություններն սկսվել են Ալի Խամենեիի վրա հարձակմամբ և շարունակվել Թեհրանում Իրանի Իսլամական Հանրապետության հանրապետական կուսակցության կենտրոնական շտաբում ռումբի պայթյունով։

## Մահափորձ
Աբոլհասան Բանիսադրի հրաժարականից հինգ օր անց՝ օրվա նորությունը եղել է Իրան-իրաքյան պատերազմը, որը հաջորդել էր զինված հակամարտության հայտարարմանը։ 1981 թվականի հունիսի 27-ին, երբ Ալի Խամենեին վերադարձել էր ռազմաճակատից և այցելել Ռուհոլլահ Խոմեյնիին, մեկնել է Աբուզար մզկիթ՝ մասնակցելու և ելույթ ունենալու շաբաթօրյա աղոթքին։ Այդ ժամանակ Ալի Խամենեին եղել է Ռուհոլլահ Խոմեյնիի ներկայացուցիչը Ազգային պաշտպանության բարձրագույն խորհրդում։ Առաջին աղոթքից հետո, Այաթոլահ Խամենեին սկսել է պատասխանել ներկաների հարցերին։ Ալի Խամենեի առջև դրված են եղել թղթեր և ձայնագրող սարքավորում, որը գործարկվել է երիտասարդի կողմից։ Ձայնագրման մեկնարկի կոճակը սեղմելուց մեկ րոպե անց՝ ձայնագրիչից լսվել է ուժեղ շվվոց և տեղի է ունեցել պայթյուն։ Պայթյունից անմիջապես հետո, մզկիթում աղոթող պետական պաշտոնյաները ասել են, որ ձայնագրիչը բաժանված է եղել երկու մասերի, իսկ ձայնագրիչի արտաքին հատվածում գրված է եղել «Forqan Group-ի նվերը Իսլամական հանրապետությանը»։

Այաթոլահ Խամենեի ապաքինումը ձգվել է մի քանի ամիս, իսկ ձեռքը, ձայնալարերը և թոքերն էականորեն վնասվել էին։
thumb|right|Մահափորձի իրականացման վայրը։

### Ոճրագործ
Համաձայն իրանական աղբյուրների՝ որոշ մարդիկ նշել են, որ մահափորձի կազմակերպիչը եղել է Furqan Group-ի ղեկավար Մասուդ Թաքի Զադեն։ Մյուսներն էլ նշել են, որ հանցագործը եղել է Իրանական ժողովրդի մոջահեդների կազմակերպության ղեկավարներից Մոհամադ Ջավադ Քադիրին։

Քաղաքական ակտիվիստ Իրաջ Մեսդաքին իր հոդվածում ժխտում է Քադիրիի կազմակերպիչ լինելը և նշում, որ հնարավոր կազմակերպիչը եղել է Օրուջ Ամիր Խան Զադեն։ Իսլամական հեղափոխության փաստաթղթերի կենտրոնը փաստում է, որ ձայնագրիչը տեղադրել է Մասուդ Թաքի Զադեն։

## Ծանոթագրություններ

Կատեգորիա:Ալի Խամենեի
Կատեգորիա:Ձախողված մահափորձեր
Ռազմական քողարկաներկման նախշերի ցանկ

**Ռազմական քողարկաներկման նախշերի ցանկը** ներառում է տարբեր երկրների և ստորաբաժանումների, ինչպես նաև ռազմական կազմակերպությունների ռազմական համազգեստների համար օգտագործվող նախշերը։ Ցուցադրված են միայն տեքստիլ նախշերը։

Ցանկը ներառում է հնացած և ընթացիկ մոդելները։ Դրանք կարող են օգտագործվել զինված, ռազմականացված, ոստիկանության, հրշեջ, որոնողափրկարարական, անվտանգության, հակաապստամբական/հակաահաբեկչական և ուժային այլ ուժերի ու արտակարգ ծառայությունների կողմից։ Ցանկը չի ներառում միայն քաղաքացիական նպատակներով (որսորդություն, ձկնորսություն) քողարկաներկումները։

## Նախշեր

## Ծանոթագրություններ

Կատեգորիա:Ներկաքողարկում
Թել Ավիվի նավահանգիստ

**Թել Ավիվի նավահանգիստ** (եբր.` נמל תל אביב; Namal Tel Aviv. օգտագործվում է նաև **Թել Ավիվի հին նավահանգիստ** անվանումը), Անդրմանդատային Պաղեստինի նոր հրեական Իշուվի կողմից հիմնադրված առաջին նավահանգիստը։ Նավահանգիստը գտնվում է Թել Ավիվի հյուսիս-արևմուտքում՝ Յարկոն գետի գետաբերանից ոչ հեռու։ Նավահանգիստը հիմնադրվել է 1936 թվականին, իսկ պաշտոնապես բացվել է 1938 թվականին։ Նավահանգիստը գործում էր մինչև 1965 թվականը, որից հետո նրա գործառույթները փոխանցվեցին նոր և ավելի ժամանակակից Աշդոդի նավահանգիստ։ Նախկին նավահանգստի տարածքում տեղակայված է զբոսաշրջային տարածք։

1933 թվականին նավահանգստի մոտ բացվեց Լևանտի ցուցահանդեսը։

## Պատկերասրահ

PikiWiki Israel 2778 Tel Aviv port 1933-4 נמל תל אביב 1933-4.JPG|1934 թվականի լուսանկար` ապագա նավահանգստի տեղը
Reading Light 2013.jpg|Թել Ավիվի փարոսը, հայտնի նաև որպես Թել Քուդադի փարոս, վերականգնումից հետո 2013 թվականին
Ship Pollux stranded off Tel-Aviv coast,1934.jpg|Նավը խրվել է Թել Ավիվ նավահանգստի մոտակայքում և սպասում է մակընթացությանը
Manofnamal1.jpg|Վերամբարձ կռունկ և նավակ Թել Ավիվի նավահանգստում
HaNamal IMG 0802.JPG|Իսրայելի անկախության 62-րդ օրը


## Ծանոթագրություններ

## Գրականություն
* 

## Արտաքին հղումներ
*  Тель-Авивский порт 

Կատեգորիա:Թել Ավիվի տեսարժան վայրեր
Կատեգորիա:Իսրայելի աշխարհագրություն
Կատեգորիա:Իսրայելի նավահանգիստներ
Կատեգորիա:Իսրայելի տեսարժան վայրեր
ԱՄՆ-ում Հնդկաստանի դեսպանություն

**ԱՄՆ-ում Հնդկաստանի դեսպանություն**, Հնդկաստանի Հանրապետության դիվանագիտական ներկայացուցչությունը ԱՄՆ-ում։ Դեսպանատունը տեղակայված է Վաշինգտոնում գտնվող տանը, որը կառուցվել է 1901 թվականին Մորիս Մուրայի կողմից։ Միացյալ Նահանգներում Հնդկաստանի դեսպանը համարվում է Հարշ Վարդհան Շրինգլան։

Հնդկաստանը նաև գլխավոր հյուպատոսություններ ունի Միացյալ Նահանգների այլ քաղաքներում՝ Ատլանտայում, Չիկագոյում, Հյուստոնում, Նյու Յորքումն Սան Ֆրանցիսկոյում և Սիեթլում, որոնք ենթակվում են Վաշինգտոնում Հնդկաստանի դեսպանությանը։

## Դեսպանատան շենք
Դեսպանությունը կազմված է երկու հարևան կառույցներից, որոնցից առաջինը կառուցվել է 1885 թվականին, իսկ 1907 թվականին ավելացվել է ևս չորս հարկ։ Երկրորդ կառույցը, որը կոչվում է Դիպյուի տուն, կառուցվել է 1901 թվականին։ Դա, հավանաբար, արտասահմանում գտնվող Հնդկաստանի կառավարությանը պատկանող հնագույն գույքն է։

Դիպյուի տունը կառուցված է գրանիտից և կրաքարից, կառուցվել է Մորիս Մյուրեի կողմից 18-րդ դարի ֆրանսիական ճարտարապետության ոճով։ Տան հայտնի բնակիչներից են ամերիկացի սենատոր Փիթեր Ջերին (1914-1915), ֆինանսների նախարարի տեղակալ Օգդեն Միլսը (1928) և Մեյ Պալմեր Դիպյուն՝ ԱՄՆ-ի սենատոր Չոնսի Դիպյուի այրի կինը։ 1940 թվականին Մեյ Դիպյուի մահից հետո նրա ազգակիցը վարձակալել է տունը մի քանի վարձակալների, որոնցից է եղել նաև Բրիտանական գնման գործակալությունը։ Հնդկաստանի կառավարությունը տունը ձեռք է բերել 1946 թվականին և միացրել այն հարևան կառույցի հետ։

## Տես նաև
* Հնդկաստանի դիվանագիտական ներկայացուցչությունների ցանկ
* Հնդկաստանի արտաքին հարաբերություններ
* Հնդիկներն ԱՄՆ-ում
* Ամերիկա-հնդկական հարաբերություններ
* Հնդկաստանում ԱՄՆ-ի դեսպանություն

## Ծանոթագրություններ

## Արտաքին հղումներ
* Վիքիքարտեզ 
* ԱՄՆ-ում Հնդկաստանի դեսպանության պաշտոնական կայք 

Կատեգորիա:Հնդկաստանի արտաքին հարաբերություններ
Կատեգորիա:ԱՄՆ-ի արտաքին քաղաքականություն
ВС-121

**ВС-121**, ռուսական դիպուկահար հրացան, բուլ-պապ դասավորությամբ։ Մշակված է Իժևսկի ինժեներական գործարանի կողմից, Դրագունովի դիպուկահար հրացանի հիման վրա։

## Կառուցվածք

Բուլ-պապ դասավորությունը հնարավորություն է տվել կրճատել զենքի երկարությունն ու քաշը, երկարությունը դարձնելով 620 մմ, իսկ քաշը ոչ ավել 4,5 կգ։ Փողը պատրաստվում է էլեկտրաքիմիական մշակման միջոցով։ Նախատեսվում է նաև հղկման մեթոդը և ռեդուկցայի միջոցով փողի պատրաստումը։ Ի տարբերություն նախորդի, հրացանը հագեցած է ձգման նոր մեխանիզմով։ ВС-121-ը հագեցած է տակտիկական խլացուցիչով։ Հնարավոր է տեղադրել Պիկատինի 4 նշանաձողիկի վրա դիպուկահարային ցանկացած օպտիկաէլեկտրոնային սարքավորումների օգտագործմամբ։ Բաց նշանոցային սարքավորումներ չունի։ Ավտոմատիկան գործում է փողի մեջ վառոդային գազերի հետմղման սկզբունքով։ Չկարգավորվող զարկանաձգանային մեխանիզմը ձգանային տիպի է։ Նախատեսվում է մշակել նոր տիպի զարկանաձգանային մեխանիզմ։

ВС-121 ռուսական դիպուկահար հրացանում օգտագործվում են նույն 7,62 մմ-անոց տրամաչափի փամփուշտները, ինչը որ դրագունովի դիպուկահար հրացանում, բայց «Իժմաշ»-ը մշակում է նոր հեռանկարային զինամթերքներ։

## Տես նաև
*Դիպուկահար հրացանների ցանկ

## Ծանոթագրություններ

## Գրականություն
* Դեկտյարեվ Մ. Круги на воде: вновь о снайперском полуавтомате. // Ամսագիր «Калашников». — 2013. — № 7. — С. 8—10.

Կատեգորիա:Զենք այբբենական կարգով
Կատեգորիա:2013 հիմնադրումներ
Կանանց նկատմամբ բռնության հարցերով ՄԱԿ-ի հատուկ զեկուցող

1994 թվականի մարտի 4-ին ՄԱԿ-ի մարդու իրավունքների հանձնաժողովն ընդունեց 1994/45 բանաձևը՝ ՄԱԿ-ի մարդու իրավունքների մեխանիզմներում կանանց իրավունքները ինտեգրվելու և կանանց նկատմամբ բռնության վերացման հարցով։ Այս որոշմամբ սահմանվել է «Կանանց նկատմամբ բռնության հատուկ զեկուցողի, դրա պատճառները և հետևանքները» մանդատը։ Նախնական նշանակումը երեք տարի ժամկետով էր։ Ներկայիս հատուկ զեկուցողը Դուբրավկա Շիվոնովիչն է։

## Մանդատ
Հատուկ զեկուցողի գործառույթն է փնտրել և տեղեկություններ ստանալ կանանց նկատմամբ բռնությունների վերաբերյալ, ազգային, տարածաշրջանային և միջազգային մակարդակներով առաջարկել կանանց նկատմամբ բռնությունը վերացնելու եղանակներ և համագործակցել ՄԱԿ-ի մարդու իրավունքների այլ մեխանիզմների հետ։

## Այցեր երկրներ
Հատուկ զեկուցողը պարտավոր է իրականացնել այցեր երկրներ, հաճախ այլ հատուկ զեկուցողների, անկախ փորձագետների կամ աշխատանքային խմբերի հետ միասին։

## Զեկույցներ Մարդու իրավունքների խորհրդին
Ամեն տարի հատուկ զեկուցողը Մարդու իրավունքների խորհրդին տալիս է գրավոր զեկույց, որում ներկայացված են կատարված աշխատանքները և վերլուծված թեմաները։

## Տես նաև
* Ռաշիդա Մանջոո
* Հատուկ զեկուցող
* ՄԱԿ-ի հատուկ զեկուցող

## Ծանոթագրություններ

Կատեգորիա:Բռնություն կանանց նկատմամբ
Կատեգորիա:ՄԱԿ-ի հատուկ զեկուցողներ
ԱՈՒ220Մ

**ԱՈւ220Մ** կամ **«Բայկալ»,** ռուսական հեռակառավարվող ռազմական համակարգ՝ Կենտրոնական գիտահետազոտական ինստիտուտի (ЦНИИ) «Բուրեվեստնիկի» կատարելագործած 57 մմ 2Ա91 թնդանոթով։

ԱՈՒ-220Մ-ը ստեղծվել է հեռակառավարվող հրետանային հրանոթների տեսքով, որը նախատեսված է հեռանկարային և ժամանակակից ռազմական մեքենաների համար՝ մոտոհրաձգային և դեսանտային ստորաբաժանումների հրազենային հզորությունը բարձրացնելու նպատակով։ 57 մմ 2Ա91 թնդանոթի ռազմամթերքի հզորությունը թույլ է տալիս մարտադաշտում հարված հասցնել մեծաթիվ զրահապատ օբյեկտների։ Թնդանոթն իրենից ներկայացնում է Ց-60 զենիթահրետանային կոմպլեքսի կատարելագործված տարբերակը։

ԱՈՒ220Մ-ը բացի 57 մմ թնդանոթից և 7,62 մմ գնդացրից՝ իր մեջ ներառում է նաև հրաձգությունը կարգավորող համակարգ՝ թիրախը հայտնաբերելու և ընթացքի ժամանակ կրակահերթերը վերահսկելու համար։ Հրաձգությունը կարգավորող համակարգը կազմված է նշանոցային կոմպլեքսից, լազերային հեռաչափից և թնդանոթի երկհարթակ ստաբիլիզատորից։

Հեռակառավարվող համակարգն առաջին անգամ ցուցադրվել է 2015 թվականին Մոսկվայում՝ «Армия-2015» ռազմատեխնիկական միջազգային ցուցահանդեսում և Աբու Դաբիում՝ IDEX 2015-ում։

## Մարտավարա-տեխնիկական բնութագիր
thumb|400px|ԱՈՒ-220Մ-ը Տ15-ի վրա
* **Երկարություն** 5820
* **Լայնություն** 2100
* **Բարձրություն** 1300
* **Նշանառության անկյուն, ըստ աստիճանի**
****հորիզոնական** 360
** **ուղղահայաց** −5…+75
* **Թնդանոթ** 2Ա91
* **Փամփուշտ** 57×348 мм SR
* **Էներգիա**1400 кДж
* **Փամփուշտի արագաձգություն,** 120 **կրակ./րոպ.**
* **Հրաձության հասողությունը,**  12 000 **մ**
* **Արկի սկզբնական արագություն,** 1000 **մ/վ**
* **Մարտական լրակազմ, կրակ.** 80

## Ծանոթագրություններ

## Արտաքին հղումներ
* ԱՈւ220Մ-ը արտադրողի կայքէջում 



Կատեգորիա:Զենք այբբենական կարգով
Կատեգորիա:Ռազմական արդյունաբերություն
Թենիսի գնդակ

**Թենիսի գնդակ**, նախատեսված թենիսի համար։ Տրամագիծը մոտավորապես 6,7 սմ է (2,63 դյույմ)։ Հիմնական սպորտային իրադարձություններում թենիսի գնդակները դեղին են, բայց կարող են լինել գրեթե ցանկացած գույնի։ Թենիսի գնդակները պատված են նրբաթիթեղով, ինչը փոփոխում է դրանց աերոդինամիկական հատկությունները և ունեն սպիտակ ալիքաձև գիծ, որը ծածկում է կեղևը։

## Պատմություն
Թենիսի զարգացումից առաջ՝ 1870-ականների սկզբին, բրիտանացիները խաղում էին իսկական թենիս։ Անգլիան 1463 թվականին արգելեց թենիսի գնդակների ներմուծումը։ 1480 թվականին Լուի XI-ն արգելեց թենիսի գնդակները լցնել կավիճով, ավազով, թեփով կամ հողով և հայտարարեց, որ դրանք պետք է պատրաստված լինեն լավ կաշվից։ Թենիսի գնդիկները նախկինում շոտլանդացի արհեստավորները պատրաստում էին ոչխարների կամ այծերի ստամոքսներից և կապում պարանով։ Ժամանակակից թենիսի հայտնաբերման տարիներին պատմականորեն այն անվանել են «մարգագետինների թենիս»։ Թենիսի գնդակը կարող է բարձր թռչել նաև խիտ խոտածածկի վրայից։ Շուտով, թենիսի ծագումից հետո, սկսեցին գնդակների պատյանը պատրաստել կտորներից, որպեսզի խաղի ընթացքում նվազեցնեն մաշվածությունը։  Հետագայում գնդակների պատյանները սկսեցին պատրաստել ռետինից, երեքնուկի տեսք տալով և լցնելով գազով։ Այս տեխնոլոգիան ամբողջությամբ պահպանվել է մինչև ներկա ժամանակները։1972-ին հեռուստատեսային էկրանին առաջին անգամ հայտնվեցին թենիսի դեղին գնդակներ։ Ուիմբլդոնի մրցաշարում, մինչև 1986 թվականը, նրանք շարունակեցին օգտագործել սպիտակ գնդակներ, բայց հետո նաև անցան դեղինի։

## Ստանդարտներ
Գնդակը պետք է ունենա համասեռ արտաքին մակերես և պետք է լինի սպիտակ կամ դեղին։ Եթե կապ կա, այն չպետք է կարել։ Այն պետք է ունենա 6.35 սմ-ից ավելի տրամագիծ և 6,66 սմ-ից ոչ ավելի տրամագիծ, իսկ քաշը՝ 58,5 գ։
8.165 կգ ճնշման դեպքում գնդակը պետք է ունենա ավելի մեծ դեֆորմացիա, քան 0,56 սմ և 0.74 սմ-ից պակաս, իսկ վերադարձի դեֆորմացիան `ավելի քան 0,89 սմ և 1.08 սմ-ից պակաս։

## Ծանոթագրություններ

## Արտաքին հղումներ
* International Tennis Federation's history of the rules of the tennis ball 
* ITF Grand Slam Rules:Section I:The Ball 

Կատեգորիա:Գնդակներ
Կատեգորիա:Թենիս
Վլադիմիր Վիխրով

**Վլադիմիր Վլադիմիրովիչ Վիխրով** (, ), խորհրդային, ռուսական թատրոնի ու կինոյի դերասան, հնչյունավորող։

## Կենսագրություն
Վլադիմիր Վիխրովը ծնվել է 1954 թվականի հունվարի 17-ին ԽՍՀՄ Գորկի քաղաքում՝ Վլադիմիր Վիխրով ավագի և Նինա Սլավինսկայայի ընտանիքում։

1975 թվականին ավարտել է Մոսկվայի Բ․ Շչուկինի անվան թատերական ուսումնարանը։ 1975-2005 թվականներին աշխատել է Վախթանգովի թատրոնում։ Նկարահանվել է ավելի քան 20 ֆիլմում, որոնցից են՝ «Աշնանային ղողանջներ», «Կարմիր դիվանագիտական սուրհանդակները», «Ռազմամեքենայի անձնակազմը», «Հարսանիքի օրը ստիպված ենք ճշտել»։ Հնչյունավորել է արտասահմանյան ֆիլմեր և սերիալներ։ Երկրորդ կուրսի ուսանող Վլադիմիրի առաջին աշխատանքային փորձը եղել է «Մոսֆիլմ»-ում մասսայական տեսարանի հնչյունավորումը։

Հնչյունավորել է նաև գովազդային հոլովակներ, որոնց թվում են՝ «Wrigley’s Searmint, Doublemint, Juicy Fruit» (1995֊2001), «Gillette» (1995֊2006), «Blend-a-med» (1998, 2003), «Lipton» (1998֊1999), «Ուպսավիտ» (1998), «Ֆումիտոքս» (2002), «Ռոսիա - շչեդրայա դուշա» (2004֊2005), «Пиво ПИТ: Право быть мужчиной» (2006֊2007), «Օրբիտ։ Ատամնաբույժներն ուղեծրին» (2007), «Իկեա։ Սովորեք քնել մեզ հետ» (2008) և այլն։ Եղել է «Love Radio»-ի (2000֊2007), ինչպես նաև СТС-8 (1998), Муз-ТВ (2005֊2006) և ՏՆՏ (2008) հեռուստաալիքների պաշտոնական ձայնը։

Հնչյունավորել է նաև «Բեթմենը և Ռոբինը» ֆիլմը․ ձայնի փորձնական երիզներն ուղարկվել են Ամերիկա, որտեղից էլ հաստատել են վերջինիս։ Հետկադրային հնչյունավորում է կատարել «НТВ» հեռուստաալիքի համար․ հնչյունավորել է այնպիսի հեռուստասերիալներ, ինչպիսիք են «Սեքս մեծ քաղաքում»-ը և Ջեյմս Բոնդի մասին բոլոր 20 ֆիլմերը։ Վլադիմիր Վիխրովը եղել է Ջորջ Քլունիին ռուսերեն հնչյունավորող հիմնական դերասանը։

2010 թվականի սեպտեմբերին վրաերթի է ենթարկվել Տվերսկայա փողոցում գտնվող իր տնից ոչ հեռու։ Ստացած մարմնական վնասվածքներից մահացել է 2010 թվականի սեպտեմբերի 6-ին՝ 57 տարեկանում, Սկլիֆոսովսկու հիվանդանոցում։ Թաղվել է 2010 թվականի սեպտեմբերի 24-ին Մոսկվայի Միուսկի գերեզմանոցում։

## Դերերը կինոյում

## Հնչյունավորում
### Կինո և սերիալներ

#### Ջորջ Քլունի

#### Այլ հնչյունավորումներ

### Ռադիոհաղորդումներ

### Ծանոթագրություններ

## Արտաքին հղումներ
*  
*  
*  
*  
*  
*  

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:Միուսկի գերեզմանոցում թաղվածներ
Կատեգորիա:Ռուս դերասաններ
Կատեգորիա:Ռուս հնչյունավորողներ
Կատեգորիա:Վիխրովներ
Կատեգորիա:Վրաերթի զոհեր
Օրդիխանե Ջալիլ

**Օրդիխանե Ջալիլ** (), եզդի գրող և ակադեմիկոս։ Ծնվել է Երևանում։ 1951-1956 թվականներին սովորել է Երևանի պետական համալսարանի բանասիրության ֆակուլտետում։ 1957 թվականին նշանակվել է Լենինգրադի համալսարանի քրդագիտության ամբիոնի վարիչ։ Երեք տարի աշխատել է Երևանի ռադիոյի քրդական ծրագրի ղեկավար։ 1958 թվականին այցելել է Իրաքի Քուրդիստան, որտեղ սկսել է զբաղվել քրդերենի ուսումնասիրություններով։ Բազում տարիներ նա՝ իր եղբոր Ջալիլե Ջալիլի և քրոջ՝ Ջեմիլե Ջալիլի հետ զբաղվել է քրդական ազգային պատմությունների և բանաստեղծությունների հավաքմամբ։ Նրա անձնական արխիվում առկա են ավելի քան 100 000 քրդական ասացվածքներ, որոնց մեծ մասը մինչ օրս անտիպ են։

## Գրքեր
# Kategori։Ermenistan'daki KürtlerŞiyêr û poêm, Poetry, 114 pp., Haip'ethrat Publishers, Armenia, 1959.
# Stranên Lîrîkên Gelêrîyên Kurd (Kurdish Lyrical and Folkloric Songs), 1964.
# Курдский героический эпос "Златорукий хан"։ Дымдым (Dimdim Epic Poetry), 206 pp., Nauka Publishers, 1967.
# Kurdskie poslovitsy i pogovorki։ na kurdskom i russkom iazykakh (Kurdish Proverbs and Sayings, 454 pp., Glavnaia redaktsiia vostochnoi literatury Publishers, Moscow, 1972. (with  Celîlê Celîl)
# Çîrokên Cimaeta Kurda (Tales of Kurdish people), 234 pp., Haiastan Publishers, 1974.
# Kela Dimdim (Castle of Dimdim).
# Xanê Dest Zêrîn (Golden hand Khan).
# Biwêj û Gotinên Pêşiyanên Kurd (Kurdish proverbs).
# Zargotina Kurda (Kurdish Folklore), co-authored with Celîlê Celîl, Vol. I, II, Nauka Publishers, Moscow, 1978.
# Celîl, O., C. Celîl & Z. Celîl, *Kurdskie skazki, legendy i predaniia*(Kurdish Fairy Tales and Legends), Nauka Publishers, Moscow, 1989.
# Zargotina Kurdên Sûriyê (Folklore of Kurds in Syria), co-authored with Ahmet Omer and Celîlê Celîl, Jîna Nû Publishers, Uppsala, Sweden, 1989, .
# Dastanên Kurdî, coauthored with Celîlê Celîl, 244 pp., Zêl Publishers, Istanbul, 1994.
# Istoricheskie pesni kurdov (Kurdish Folk Songs), 816 pp., Institut vostokovedeniia (Rossiiskaia akademiia), Orientalia Publishers, Saint Petersburg, 2003.

## Ծանոթագրություններ

## Արտաքին հղումներ
*Biography, AmidaKurd (in Kurdish).
*Interview with Jalile Jalil, KurdishMedia, July 2003.
*Interview with Celîlê Celîl (in Kurdish).

Կատեգորիա:Եզդի գրողներ
ԻԺ-54

**Իժ-54,** երկփող որսորդական զենք, նախատեսված է բոլոր տեսակի որսի համար։

## Պատմություն
ԻԺ-54-ը ստեղծվել է 1950 թվականի սկզբին`Իժևսկի մեխանիկական գործարանի կողմից՝ նախկինում թողարկված ԻԺ-49 երկփող զենքի կառուցվածքի  հիման վրա։ ԻԺ-54-ի սերիական արտադրանքը սկսվել է 1954 թվականին։

1957 թվականին ԻԺ-54-ի հիմքի վրա ստեղծվել է ԻԺ-57 զենքը`16 մմ տրամաչափի։

1960 թվականից սկսվել է ԻԺ-54-ի արտահանումը։

1964 թվականի դեկտեմբերին սերիական ԻԺ-54-ի գինը կազմել է 90 ռուբլի, հատավաճառով՝ 170-ից 250 ռուբլի։ Այդ ժամանակ այս մոդելի զենքը վաճառում էին որսորդական խանութներում, սպորտային խանութներում, ինչպես նաև կարող էին փոստով պատվիրել «Պոսիլտրոգ» գործարանից։

1967 թվականին սկսվել են ԻԺ-54-ի մոդիֆիկացիոն աշխատանքները, որի արդյունքում ստեղծվում է ԻԺ 56-ը՝ փոխարինելով ԻԺ54-ին։

Գրեթե 50 տարում (1954-ից 1969 թվականներ) թողարկվել է 477 695 ԻԺ-54 զենք, որոնցից ավելի քան 70000-ը արտահանվել է։

1980 թվականի հունվարին ԻԺ-54-ի համար առաջարկվել է հանովի դիոպտրիկական նշանառության համակարգ։

Արդյունքում, ԻԺ-54-ը կատարել է ԽՍՀՄ-ում զենքի արտադրության մեջ գլխավոր դերը։ Սա եղել է ԽՍՀՄ-ում մեծ քանակով թողարկված առաջին երկփող զենքը։ Բացի դրանից, ԻԺ-54-ը դարձել է Իժևսկի մեխանիկական գործարանի որսորդական զենքերի առաջին մոդելը,որը վաճառվել է աշխարհի տարբեր երկրներում։

## Նկարագրություն
ԻԺ-54-ը հորիզոնական փողով զենք է (առաջին զենքի երկարությունը եղել է 750 մմ, իսկ ավել ուշ՝ 730 մմ)։

* Ձախ փողի փողային նեղացումը՝ «լրիվ փողային նեղացում» (1,0 մմ)։
* Աջ փողի փողային նեղացումը՝ «կիսանեղացում» (0,5 մմ)։

Զենքի քաշը կազմել է 3,2-3,6 կգ, սերիական զենքի քաշը անցնում է 3,3-ից մինչև 3,6 կգ-ի սահմանները։

Փողի փակումը եռակի է։

Զենքի կոթը ուղիղ է կամ ատրճանակի նման (սերիական զենքերինը ընկույզի կամ հաճարենու փայտից է է, հատավորինը՝ միայն ընկենուց)։  Լծակավոր փողակալը հանվող է։

## Տիպեր և մոդիֆիկացիաներ
* **Իժ-54՝** մշակված ԻԺ-54 երկփող զենք`16/70 մմ փոփոխված փականի մեխանիզմով, սերիական արտադրանք, որը սկսվել է 1957 թվականին։

## Ծանոթագրություններ

## Գրականություն
* Ю. Константинов. ИЖ-54 глазами владельца // журнал "Мастер-ружьё", № 12, 2013. стр.42-44
* Ю. Максимов. Штучные ИЖ-54 глазами владельца // журнал "Охота", № 5 (189), 2014. стр.74-80
* Ю. Максимов. Штучные ИЖ-54. Модель "Спорт" // журнал "Охота", № 6 (190), 2014. стр.54-63
* Ю. Максимов. "Модель ИЖ-54". Причины популярности 60 лет спустя // журнал "Мастер-ружьё", № 5, 2018. стр.48-55
Ջալիլե Ջալիլ

**Ջալիլե Ջալիլ** (, ), եզդի պատմաբան, գրող և քրդագետ։ Ծնվել է Երևանում։ Սովորել է Երևանի պետական համալսարանի պատմության ֆակուլտետում, իսկ այնուհետ՝ Լենինգրադի արևելագիտության ակադեմիայում։ Իր ատենախոսությունը պաշտպանել է 19-րդ դարի քրդական ապստամբությունների թեմայով։ 1963 թվականին ստացել է գիտությունների թեկնածուի կոչում։ 1963-1993 թվականներին աշխատել է Գիտությունների ազգային ակադեմիայում։ Եղբոր՝ Օրդիխանե Ջալիլի հետ միասին զբաղվել է քրդական կրոնական բանաստեղծությունների և քրդական լեգենդների ու առասպելների հավաքմամբ։ ԽՍՀՄ փլուզումից հետո տեղափոխվել է Ավստրիա և դասավանդել Վիեննայի համալսարանում։ Համալսարանում դասավանդել է քուրմանջի։ Ներկայումս աշխատում է Վիեննայի գիտությունների ակադեմիայում։

## Գրքեր
#Vosstaniye Kurdov 1880 goda (The uprising of the Kurds in 1880), 132 pp., Nauka Publishers, Moscow, 1966.
#Zargotina Kurda (Kurdish Folklore), co-authored with *Ordîxanê Celîl*, Vol. I, II, Nauka Publishers, Moscow, 1978.
#Jiyana Rewşenbirî û Siyasi ya Kurdan (Intellectual and Political Life of Kurds), 200 pp., Jîna Nû Publishers, 1985.
#Celîl, O., C. Celîl & Z. Celîl, *Kurdskie skazki, legendy i predaniia*(Kurdish Fairy Tales and Legends), Nauka Publishers, Moscow, 1989.
#Zargotina Kurdên Sûriyê (Folklore of Kurds in Syria), co-authored with Ahmet Omer and Ordîxanê Celîl, Jîna Nû Publishers, Uppsala, Sweden, 1989, .
#Dastanên Kurdî, coauthored with Ordîxanê Celîl, 244 pp., Zêl Publishers, Istanbul, 1994.
#Autobîografîya Ebdurrizaq Bedirxan, 72 pp., Havîbûn Publishers, 1999.
#Dîwaro tera dibêm bûkê tu guhdar be, 158 pp., Pêrî Publishers, Istanbul, 2000.
#Sîyapûş Seyfulmuluk, 328 pp., Avesta Publishers, 2000.
#Rûpelên Balkeş Ji Dîroka Gelê Kurd (Important Chapters in the History of Kurdish People), 195 pp., 2002.
#Keşkûla Kurmancî։ sedsalîyên X - XX, 311 pp., Vienna, 2004, .

## Հոդվածներ
# *Belgek ji pêwendiyên Ermenya Kurda yê dîrokî çandî* (A Document on historical and cultural relationship between Kurds and Armenians), Journal of the Oriental Institute of Armenian Academy, p.&nbsp;105, Vol. XIII, 1985.

## Ծանոթագրություններ

## Արտաքին հղումներ
*Interview with Jalile Jalil, KurdishMedia, July 2003.
*Interview with Celîlê Celîl

Կատեգորիա:Եզդի գրողներ
Կատեգորիա:Եզդի պատմաբաններ
Փոքրիկ Վերան

**«Փոքրիկ Վերան»**, ռեժիսոր Վասիլի Պիչուլի խորհրդային գեղարվեստական ֆիլմը։ Դարձել է Վերակառուցման խորհրդանիշներից մեկը։ Համարվում է խորհրդային առաջին ֆիլմը, որտեղ ցուցադրվել է սեռական հարաբերություն։

Պրեմիերան կայացել է 1988 թվականի մարտին։

## Սյուժե
Ծնողները Վերայի պայուսակում հայտնաբերել են 20 ԱՄՆ դոլար և կազմակերպում հերթական սկանդալը՝ աղջկա թեթևաբարո վարքի վերաբերյալ (խորհրդային տարիներին արտարժույթ ունենալը համարվում էր քրեորեն պատժելի)։ Ծնողները Վերային սպառնում են նրա ավագ եղբորով՝ Վիկտորով, որը հաջողակ բժիշկ էր Մոսկվայում։

Վերան գնում է դիսկոտեկ, որտեղ ծանոթանում է Սերգեյի հետ։ Տեղի ունեցած ծեծկռտուքը և ոստիկանության հաջորդած ներխուժումը տարօրինակ կերպով մտերմացնում են Վերային և Սերգեյին։ Նրանց միջև զգացմունքներ են առաջանում։ Վիկտորը ճանաչում է իր հին ծանոթ Սերգեյին, որն, ըստ նրա, անուղղելի կնամոլ էր։ Սակայն Սերգեյը հայտարարում է, որ պատրաստ է ամուսնանալ Վերայի հետ։ Այդուհանդերձ, Վերայի հոր՝ խորհրդային տիպիկ աշխատավորի («Կամազի» վարորդի) և «ինտելեգենտ» Սերգեյի հարաբերությունները չէին ստացվում։

Ծագած վեճերից մեկի ժամանակ Վերայի հայրը դանակով հարվածում է Սերգեյին։ Երիտասարդ ընտանիքը կանգնում է խնդրի առաջ․ ցուցմունք տալ, որը նշանակում է «նստեցնել» ապագա աներոջը։ Ծանր տանելով տեղի ունեցածը և վիճելով ծնողների հետ՝ Վերան փորձում է դեղահաբերով թունավորվել, սակայն նրան փրկում է եղբայրը, որը Մոսկվա մեկնելուց առաջ ուզում էր տեսնել Վերային և Սերգեյը, որը փախել էր հիվանդանոցից։ Վերայի հայրը մահանում է սրտի կաթվածից։

## Դերասանական կազմ

## Նկարահանող խումբ
* Սցենարի հեղինակ՝ Մարիա Խմելիկ,
* Ռեժիսոր՝ Վասիլի Պիչուլ,
* II ռեժիսոր՝ Վալենտինա Պերևերզևա,
* Օպերատոր՝ Եֆիմ Ռեզնիկով,
* Նկարիչներ՝
** Վլադիմիր Պոստերնակ,
** Նատալյա Պոլյախ,
* Կոմպոզիտոր՝ Վլադիմիր Մատեցկի։

## Թողարկում
ԽՍՀՄ-ում, հետագայում Ռուսաստանում 1990-ական թվականներին ֆիլմը թողարկվել է VHS վիդեոսկավառակների վրա։ Թողարկվել է «Крупный план» կինոմիավորման կողմից՝ PAL համակարգով։ ԱՄՆ-ում ֆիլմը թողարկվել է VHS վիդեոսկավառակների վրա։ Անգլերեն ձայնակցումն իրականացվել է NTSC համակարգով՝ Laserdisc-ի վրա։

2001 թվականին ֆիլմը թողարկվել է DVD սկավառակների վրա։ Ռուսաստանում, ԱՊՀ-ում, Եվրոպայում և Ասիայում ֆիլմի դիստրիբյուտերը եղել է «Russian Cinema Council» ընկերությունը՝ PAL և NTSC համակարգերում։ ԱՄՆ-ում և Կանադայում թողարկվել է միայն NTSC համակարգով։

## Ծանոթագրություններ

## Արտաքին հղումներ
* «Маленькая Вера» на сайте «Наш Фильм»
* «Маленькая Вера»: анализ
* «Маленькая Вера» Кино без запретов. Первая эротика в СССР
* 

Կատեգորիա:1980-ականների ռուսերեն ֆիլմեր
Կատեգորիա:1988 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Վասիլի Պիչուլի ֆիլմեր
Կատեգորիա:1980-ականների խորհրդային ֆիլմեր
Կատեգորիա:1988 ԽՍՀՄ-ում
Կատեգորիա:Խորհրդային մելոդրամա ֆիլմեր
Զաստավա Մ21

**Զաստավա Մ21**, սերբական ինքնաձիգ, ստեղծվել է Զաստավայի նախորդ մոդելների հիմքի վրա (բոլոր մոդելները ԱԿ-ի կրկնօրինակներ են)։

## Նկարագրություն
Զաստավա Մ21-ի ներքին կառուցվածքը նման է Կալաշնիկովի ինքնաձիգին, բացառությամբ ՆԱՏՕ-ի 5.56 × 45 մմ փամփուշտների և զենքի ձախ մասում՝ ատրճանակի կոթի վերևում, կրակելու ռեժիմների լրացուցիչ մղիչը։  Բացի դրանից, ինքնաձիգը տարբերվում է նշանոցի հնարավորությունով, ատրճանակի կոթի ձևով, փողակալով և բոցամարիչով։ Աջակողմյան ծալովի կոթը թույլ է տալիս կրակել զենքը՝ նույնիսկ ծալած ժամանակ։ Ինքնաձիգի վրա հնարավոր է ամրացնել սվին դանակ և նռնականետ։ Փողանցքը քրոմապատված է։ Ի տարբերություն նախորդների՝ Զաստավա 21-ի փողատուփի կափարիչը չի հանվում, ամրացված է ծխնիով, որի շնորհիվ հնարավոր է տեղադրել նշանառության Պիկատիննի ձող։ Փողն ունի բազմանկյունային ակոսներ և պատրաստված է սառը կռումով։ Բազմանկյունային ակոսներով փողն ունի փողաբերանի  արգելակ-կոմպենսատոր, НАТО բոցամարիչ, որը թույլ է տալիս ամրացնել հրացանային նռնակներ։ Նշանահատիկը դուրս է բերված  գազատար մեխանիզով, ուղղանը շարժական է։ Մ21-ի վրա հնարավոր է ամրացնել ինչպես ռուսական ГП-25 40 մմ-ոց նռնականետ, այնպես էլ ամերիկական Մ203։

Սվին-դանակն ամրացվում է փողի կողային մասից և նռնականետի միաժամանակ օգտագործմանը չի խոչընդոտում։

## Տարբերակներ
* **Զաստավա Մ21Ա** — սկզբնական տարբերակ  (փողի երկարությունը  460մմ);
* **Զաստավա Մ21ԱԲՍ** — Մ21Ա-ի տարբերակն է, տարբերվում է լրացուցիչ ձողերով և տեղադրման աքսեսուարներով։
* **Զաստավա Մ21Ս** — փողի երկարությունը 375 մմ է։
* **Զաստավա Մ21ՍԲՍ**—  М21SՍի տարբերակն է, տարբերվում է լրացուցիչ ձողերով և տեղադրման աքսեսուարներով։

## Շահագործող երկրներ
* 
* 
* 
* 
* 
* 
* 
* 
* 
*

## Ծանոթագրություններ

## Արտաքին հղումներ
* описание Застава M21 на сайте weapon.at.ua
* описание Застава M21 на сайте производителя 

Կատեգորիա:2004 հիմնադրումներ
Կատեգորիա:Զենք այբբենական կարգով
Անտիոք (Կալիֆոռնիա)

**Անտիոք** (), քաղաք, տեղակայված Կոնտրա–Կոստա շրջանում (Կալիֆոռնիա, ԱՄՆ)։ Ըստ 2010 թվականի մարդահամարի վիճակագրության՝ 102 372 մարդ է բնակվում։

## Աշխարհագրություն
Ըստ ԱՄՆ-ի ազգաբնակչության  բյուրոյի ՝ Անտիոքն ունի ընդհանուր 75,325 քառակուսի կիլոմետր տարածք, որից 73,424  քառակուսի կիլոմետրը զբաղեցնում է հողը և 1,901 քառակուսի կիլոմետրը` ջուրը։ Ջրային ռեսուրսների տարածքը կազմում է իր տարածքի  2,5 %:

## Կլիմա

## Ժողովրդագրություն
2010 թվականի մարդահամարի համաձայն՝ Անտիոքում բնակվում էր 102 372 մարդ։ Բնակչության միջին խտությունը կազմում էր մոտ 1394.3 մարդ մեկ քառակուսի կիլոմետրի վրա։

Ըստ մարդահամարի, քաղաքի ռասայական բաժանումը հետևյալն էր.   50 083 (48,9 %) սպիտակամորթները, 17 667 (17,3 %)՝  սևամորթները կամ աֆրոամերիկացիները, 10 709 (10,5 %)՝ ասիացիները, 887 (0,9 %) ՝ բնիկ ամերիկացիները, 817 (0,8 %)՝ Խաղաղ օվկիանոսի կղզիներից եկածները, 14 310 (14 %) — այլ ազգություններ, 7 899 (7,7 %) ՝ Խառը ռասաների ներկայացուցիչներ։ Իսպանացիները կամ լատինամերիկացիները կազմում են ամբողջ բնակչության 31,7 %  (32 436 մարդ)։

Բնակչությունը տարիքային կազմով ըստ մարդահամարի բաժանվել է հետևյալ կերպ․ 28 807 մարդ (28,1 %)՝ 18 տարեկանից փոքր բնակիչները, 10 593 մարդ (10,3 %)՝  18 ից 24 տարեկանները, 13 308 մարդ (13 %)՝  25 ից 34 տարեկանները, 22 223 մարդ (21,7 %)՝  35 ից 49 տարեկանները, 18 443 մարդ (18 %)՝  50 ից 64 տարեկանները և 8 998 մարդ (8,8 %)՝ 65 տարեկան և ավելի։ Բնակչության միջին տարիքը 33,8 տարի։ Կանայք կազմում են ամբողջ բնակչության 51,3 % (52 565 մարդ), տղամարդիկ 48,7 % (49 807 մարդ)։

## Ծանոթագրություններ

Կատեգորիա:ԱՄՆ-ի բնակավայրեր
Կատեգորիա:Կալիֆոռնիայի բնակավայրեր
Կատեգորիա:Կալիֆոռնիայի քաղաքներ
Ֆիրաս Դիրանի

**Ֆիրաս Դիրանի** (, արաբերեն արտասանվում է *Ֆիհրաս*, ), կինոյի և հեռուստատեսության ավստրալիացի դերասան, որն առավել հայտնի է «Հզոր ռենջերներ խորհրդավոր ուժ» ֆիլմում մարմնավորած Նիկի (կարմիր առասպելական ռեյնջեր) կերպարով։ 2009 թվականին նկարահանվել է «Համակցում» ֆիլմում, որտեղ մարմնավորել է Չարլիի դերը, իսկ արդեն 2010 թվականին նկարահանվել է «Քրեական Ավստրալիա» հեռուստասերիալում, որտեղ մարմնավորել է Ջոն Իբրահիմի դերը։ 2012 թվականից մինչև 2017 թվականը նկարահանվել է «Հուսահատ տնային տնտեսները» հեռուստասերիալում, որտեղ մարմնավորել է Ջասթին Բայնիի դերը

## Վաղ կյանք
Դիրանին ծնվել է 1984 թվականին Սիդնեյում։ Ունի լիբանանյան ծագումնաբանություն։ Սովորել է Սիդնեյի թատրոնի և հեռուստատեսության կենտրոնական քոլեջը դերասանական բաժնում։ Այնտեղ քոլեջը նրա համար սահմանել է կրթաթոշակ։

## Կարիերա
Դիրանին շարունակել է իր կարիերան Հոլիվուդում, մինչև ստացել է հրավեր՝ մարմնավորելու Ջոն Իբրահիմի դերը «Քրեական Ավստրալիա» հեռուստասերիալում։ 2010 թվականի ապրիլին Դիրանին ճանաչվել է «Cleo» ամսագրի տարվա տղամարդ։

Նկարահանվել է «Պրոֆեսիոնալը» ֆիլմում, որտեղ նրա խաղընկերները եղել են Ջեյսոն Սթեթհեմը, Քլայվ Օուենը, Իվոն Ստրախովսկին և Ռոբերտ դե Նիրոն։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Հեռուստատեսային դերասաններ
Էնջլ Դերադուրյան

**Էնջլ Դերադուրյան** (), հայտնի է նաև **Դերադուրյան** ձևով (, ), ամերիկացի երաժիշտ։ Առավել հայտնի է *Dirty Projectors* խմբին մասնակցությամբ, որը թողել է 2012 թվականին, որպեսզի ծավալի անհատական գործունեություն։ 2015 թվականին թողարկել է անհատական առաջին «The Expanding Flower Planet» ալբոմը։ Նաև եղել է Բրենդոն Ֆլաուերսի «The Desired Effect» անհատական ալբոմի համար հրավիրված երաժիշտներից մեկը, ավելի ուշ համագործակցել է տարբեր կատարողների հետ։ Ունի հայկական արմատներ։

## Կենսագրություն
Ծնվել է Օրանջվեյլում, Կալիֆորնիա։ Դերադուրյանը երաժշտության հանդեպ առաջին անգամ հետաքրքրություն դրսևորել է հինգ տարեկանում՝ մասնավոր դպրոցում սովորելով նվագել ջութակ և դաշնամուր։ Նրա ծնողները նկարիչներ էին։ Ունի ավագ քույր՝ Առլինը, որը ևս երաժիշտ է և անհատական ելույթներ է ունենում։ Տասնվեց տարեկանում Էնջլը որոշել է թողնել դպրոցը, որպեսզի շարունակի երաժշտական գործունեությունը։ 2007 թվականին նա մեկնել է Բրուքլին, որտեղ միացել է *Dirty Projectors* խմբին։ Նա կարևոր դեր է ունեցել «Bitte Orca» ալբոմի ձայնագրության մեջ։ 2012 թվականին Էվի Թեյրի հետ տեղափոխվել է Լոս Անջելես։

2009 թվականին *Lovepump United Records* լեյբլում թողարկվել է «Mind Raft» մինի ալբոմը՝ երգչուհու սեփական ազգանվամբ։ Նույն 2009 թվականին նա *Vampire Weekend*-ի ստեղնահար Ռոստամ Բաթմանգլիջի և *Ra Ra Riot*-ի վոկալիստ Ուես Մայլզի հետ ձայնագրել է երգ, որը ներառվել է «LP» ալբոմում՝ *Discovery* ցուցանակով։ Երգն ստացել է «I Wanna Be Your Boyfriend» անվանումը։ 2011 թվականին *Animal Collective* խումբը երգչուհի է ընտրել՝ *All Tomorrow's Parties* փառատոնում իրենց ելույթներից առաջ հանդիսատեսին ոգևորելու համար։ Նույն թվականին կայացել է նրա յոթդույմանոց «Marichka» սփլիթ սինգլի ռելիզը, որի բի սայդը Ալբերտ Մաքքլոուդի «Planetarium 2010» երգն էր։ Էվի Թեյրի *Slasher Flicks* նախագծի անդամ է։ 2014 թվականին թողարկվել է նրանց «Enter the Slasher House» ալբոմը։

2015 թվականին *Anticon* լեյբլում Դերադուրյանը թողարկել է իր առաջին անհատական «The Expanding Flower Planet» ալբոմը։

2017 թվականի հոկտեմբերին թողարկել է «Eternal Recurrence» մինի ալբոմը։

## Սկավառակագրություն
### Ալբոմ
* *The Expanding Flower Planet* (2015)

### Մինի ալբոմ
* *Mind Raft* (2009)

### Սինգլներ
* «Marichka» b/w «Planetarium 2010» (2011) (սփլիթ սինգլ Ալբերտ Մաքքլոուդի հետ)

### Այլ ելույթներ
2007 թվականից Դերադուրյանը ձայնագրվել է հետևյալ կատարողների հետ.
* Discovery — «I Wanna Be Your Boyfriend» из LP (2009)
* The Roots — «A Peace of Light» из How I Got Over (2010)
* Flying Lotus — «Siren Song» из You're Dead! (2014)
* Բրենդոն Ֆալուերս — «Dreams Come True», «Can’t Deny My Love», «Still Want You», «Between Me And You» և «Diggin' Up The Heart» из The Desired Effect (2015)

## Ծանոթագրություններ

## Արտաքին հղումներ
* Էնջլ Դերադուրյանը SoundCloud-ում

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:Ալտերնատիվ ռոք երաժիշտներ
Կատեգորիա:Ամերիկահայ երաժիշտներ
Կատեգորիա:Ամերիկահայ երգչուհիներ
Կատեգորիա:Ամերիկահայ կիթառահարներ
Կատեգորիա:Ամերիկահայ կոմպոզիտորներ
Կատեգորիա:Ամերիկացի բաս կիթառահարներ
Կատեգորիա:Ամերիկացի ստեղնահարներ
Կատեգորիա:Ռոք ստեղնահարներ
Far East Movement

**Far East Movement** (նաև օգտագործվում է **Far★East Movement** ոճավորված տարբերակը կամ **FM** հապավումը։ Անվանումը թարգմանվում է որպես «*Հեռավոր-արևելյան շարժում*»), ամերիկյան էլեկտրո-փոփ քառյակ, որը հիմնվել է Կալիֆոռնիայի Լոս Անջելես քաղաքում։ Խումբը կազմավորվել է 2003 թվականին։ Նրանց առաջին ելույթը տեղի է ունեցել Լոս Անջելեսի կորեական շրջանում, ամբողջ եկամուտն ուղղվել է թմրամոլության բուժման վերականգնողական կենտրոնին, որը կոչվել է «Movementality»։ FM-ի առաջին հիթը դարձել է «Round Round» երգը, որը դարձել է «Եռակի ֆորսաժ։ Տոկիոյի դրիֆթ» ֆիլմի սաունդթրեք։ Խումբը սաունդթրեք է գրել նաև «Մոնսունո» անիմե-սերիալի համար։

Դրանից հետո խումբը մասնակցել է տարբեր սերիալների աշխատանքներին, այդ թվում՝ «C.S.I.. Հանցագործության վայրը Մայամի», «C.S.I.. Հանցագործության վայրը Նյու Յորք», «Անտուրաժ», «Բամբասկոտը»։ 2009 թվականին խումբը հրավիրվել է «Power 106’s Powerhouse» համերգին, որտեղ մեկ բեմում ելույթ է ունեցել Ջեյ Զիի, Քիդ Քադիի, Շոն Փոլի, New Boyz-ի, Պիտբուլի, Լիլ Ջոնի, LMFAO-ի, Ֆլո Ռայդայի և The Black Eyed Peas-ի հետ։

2010 թվականի հոկտեմբերի վերջին «Like a G6» սինգլը ''Billboard'' Hot 100-ում և iTunes-ում զբաղեցրել է առաջին հորիզոնականը։

## Երաժշտական գործունեություն
### 2003-2007
Far East Movement-ի սկզբնական մասնակիցները՝ Քևին Նիշիմուրան, Ջեյմս Ռոն և Չժե Չոնը, մեծացել են Լոս Անջելեսի կորեական շրջանում։ Նրանք դպրոցում եղել են մտերիմ ընկերներ և որոշել են միասին զբաղվել երաժշտությամբ։ Նրանք սկսել են այն առաջ մղել համացանցում և ելույթ ունենալով տեղական ակումբներում` 2001 թվականին իրենց համար ընտրել են «Emcee’s Anonymous» անվանումը։ Ավելի ուշ խումբն անվանափոխվել է Far East Movement-ի կամ FM-ի, որը հայտնվել էր համանուն երգից, որի պրոդյուսերներն իրենք էին։ 2003 թվականին կազմակերպվել է «Movementality» միջոցառումը, որի անցկացման վայրն ընտրվել է FM մասնակիցների հայրենի շրջանը։

### Ստուդիական ալբոմներ

### Մինի ալբոմներ

### Միքսթեյփեր

### Սինգլներ

#### Հիթ-շքերթներում հայտնված այլ երգեր

## Տեսահոլովակներ

## Ծանոթագրություններ

## Արտաքին հղումներ
*  (USA)
*  (Japan)

Կատեգորիա:2003 հիմնադրված երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Ամերիկյան հիփ հոփ խմբեր
Կատեգորիա:Երաժշտական խմբեր Կալիֆոռնիայից
Կատեգորիա:Ամերիկյան փոփ խմբեր
Կատեգորիա:Քառյակներ
Ալեքսանդրա Ավստրիյսկայա

**Ալեքսանդրա Ավստրիյսկայա** (, ). ռուս գեղասահորդուհի, հանդես է եկել մենասահք ձևում։ Գեղասահքի Ռուսաստանի սպորտի վարպետ։

2016 թվականի նոյեմբերին նվաճել է բրոնզե մեդալ ISU Challenger Series Warsaw Cup-ի մրցաշարում։

2018 թվականի մայիսի 2-ի դրությամբ նա Չմշկասահորդների միջազգային միության վարկանիշում զբաղեցնում է 75-րդ հորիզոնականը։

### Կենսագրություն
Ծնվել է 2000 թվականի հոկտեմբերի 30-ին՝ Մոսկվայում։ Գեղասահքով սկսել է զբաղվել 2005 թվականից։ Ակումբը՝Բանակային կենտրոնական մարզական ակումբ (Մոսկվա)։

### Ընտանիք
Ալեքսանդրան Մարինա Ավստրիյսկայայի դուստրն է` խորհրդային գեղասահորդուհու, ով հանդես է եկել զուգասահքում։

### Սպորտային ձեռքբերումներ
*CS: ISU Challenger Series*

## Ծանոթագրություններ

## Արտաքին հղումներ
* 
* Александра Австрийская  на сайте ЦСКА

Կատեգորիա:Ռուս գեղասահորդներ
Կատեգորիա:Ռուսաստանի սպորտի վարպետներ
Պերես (լեռ)

**Պերես** ( *Հար Պերես*, , *Թալ ալ Ֆարաս*), հրաբխային ծագում ունեցող լեռ Իսրայելի տարածքում գտնվող Գոլանի բարձունքների կենտրոնական մասում, Սիրիայի հետ սահմանից ոչ հեռու, Կեշեթ բնակավայրից 5,5 կմ հեռավորության վրա։

## Նկարագրություն
Լեռան ամենաբարձր կետը ծովի մակարդակից 929 մետր է (3,048 ոտնաչափ) կամ գետնի մակարդակից մոտ 200 մետր (660 ոտնաչափ)։ Լեռը ամենահարավայինն է դեպի Գոլանի բարձունքների հյուսիսային մասեր ձգվող հանգած հրաբուխների շարքում։ Լեռան գագաթին կա 200 մետր տրամագծով և 35 մետր խորությամբ (115 ոտնաչափ) լավ պահպանված խառնարան։1974 թվականի սեպտեմբերից Պերեսի լեռան լանջին գործում է Մերոմ Գոլան կիբուցի գործարանը, որտեղ մանրացնում են թեթև հրաբխային նյութեր։ Նյութը հետագայում օգտագործվում է արդյունաբերական շինարարության, բլոկների արտադրության, շենքերի, ճանապարհաշինարարության մեջ։

## Ծանոթագրություններ

## Արտաքին հղումներ
* http://sy.geoview.info/tall_al_faras,170458

Կատեգորիա:Իսրայելի աշխարհագրություն
Կատեգորիա:Իսրայելի լեռներ
Կատեգորիա:Գոլանի բարձունքներ
Կատեգորիա:Լեռներ այբբենական կարգով
Կատեգորիա:Հրաբուխներ այբբենական կարգով
Հերմոնիտ (լեռ)

**Հերմոնիտ** ( *Հար Հերմոնիտ*, , *Тель эль-Шейх*), հրաբխային ծագում ունեցող լեռ Իսրայելում գտնվող Գոլանի բարձունքներում, Սիրիայի հետ սահմանից ոչ հեռու։ Հերմոնիտ լեռան ամենաբարձր կետը ծովի մակարդակից 1211 մ է։

## Նկարագրություն
Հերմոնիտ լեռան անունը արաբերենով (Թալ էլ-Շեյխ) ծագում է Հերմոն լեռան անունից (Ջեբել էլ-Շեյխ)։ Դրուզների ավանդույթի համաձայն՝ Թալ էլ Շեյխը Ջեբել էլ Շեյխի կինն է, իսկ Ռամ լիճը գտնվում է նրանց միջև՝ երկնագույն կապույտ հայացքով նայելով ամուսիններին և ապահովելով միմյանց նկատմամբ նրանց հավատարմությունը։ Հերմոնի և Հերմոնիտ լեռների միջև ընկած այս զուգահեռը շարունակվում է եբրայերեն անվանման մեջ (եբր.՝ «Հերմոնիտ» նշանակում է «փոքրիկ Հերմոն»)։

Հերմոնիտ արգելավայրը զբաղեցնում է Հերմոնիտ լեռան տարածքի մեծ մասը։ Արգելավայրի մակերեսը կազմում է 1855 հա։

## Պատկերասրահ

Golan JAN10 026.jpg|Խաղողներ՝ լեռան ստորոտում
Golan JAN10 024.jpg|Արգելապատնեշ լեռան ստորոտում
Valley of Tears, Golan Heights.JPG|Լեռան տեսքը մարտական հուշահամալիրից


## Ծանոթագրություններ

Կատեգորիա:Գոլանի բարձունքներ
Կատեգորիա:Իսրայելի աշխարհագրություն
Կատեգորիա:Իսրայելի լեռներ
Կատեգորիա:Լեռներ այբբենական կարգով
Կատեգորիա:Հրաբուխներ այբբենական կարգով
ՌՊԿ-6Մ «Ջրվեժ»

**ՌՊԿ-6Մ «Ջրվեժ»** (ըստ ՆԱՏՈ-ի և ԱՄՆ-ի դասակարգման — *SS-N-16 Stallion*) սովետական հակասուզանավային հրթիռ-ականակրային համակարգ։ Համակարգի հրթիռ-տորպեդները ընդունակ են հարվածել հակառակորդի սուզանավերը 50 կմ հեռավորության վրա։

Մշակումը սկսվել է ըստ ԽՍՀՄ Մինիստրների խորհուրդի որոշման 1969 թվականի դեկտեմբերին։ Գլխավոր մշակողը ОКБ «Новатор» (ОКБ-8)-ն է։ Ընդունվել է ռազմածովային նավատորմի սպառազինության մեջ 1981 թվականին։

Համակարգի հրթիռը գործարկվում է սուզանավի 533 մմ տրամագծով տորպեդային սարքից կամ նավից՝ որպես սովորական տորպեդ։ Ջրում, կրիչից որոշակի հեռավորության վրա, հրթիռը ակտիվացում է պինդ վառելիքով աշխատող ռեակտիվ շարժիչը, դուրս է գալիս ջրից և վայրէջք կատարում նշված վայրում։ Այնտեղ հրթիռը վայր է գցում մարտական հատվածը, որը ջրէջք է կատարում պարաշյուտով։ Որպես մարտական գլխիկ օգտագործվում է միջուկային լիցք կամ 400 մմ փոքր չափսի էլեկրտրական ականակիր УМГТ-1 (գցվում է օդապարուկով, շարժման արագությունը 41 հանգույց(չափման միավոր), շարժման հեռավորությունը 8 կմ, խորությունը մինչև 500 մ)։

Սուզանավերից գործարկման ժամանակ հրթիռը սկզբից նույնպես սուզվում է ջրի մեջ անջատված շարժիչներով։ Որոշ ժամանակ անց շարժիչները միանում են, հրթիռը օդ է թռչում և գնում դեպի նպատակակետ։ «Ջրում սուզվելու» փուլը պայմանավորված է միավորված հրթիռ-ականակիրների մեկնարկով ինչպես նավերից, այնպես էլ ականակիր սարքերի սուզանավերից։

## Ծանոթագրություններ

## Արտաքին հղումներ
* Испытания ракеты
* Проект 633РВ 

Կատեգորիա:Զենք այբբենական կարգով
Արոն Պիպեր

**Արոն Խուլիո Մանուել Պիպեր Բարբերո** (,  ), առավել հայտնի է որպես **Արոն Պիպեր**, Գերմանիայում ծնված իսպանացի դերասան։ Հայտնի է դարձել Նեթֆլիքս ընկերության «Էլիտա» երիտասարդական հեռուստասերիալում մարմնավորած Անդերի դերով։

## Կյանք
Պիպերը ծնվել է Գերմանիայի Բեռլին քաղաքում։ Հայրը գերմանացի է, իսկ մայրը՝ իսպանուհի։ Ընտանիքն Իսպանիա է տեղափոխվել է, երբ տղան 5 տարեկան էր։ Կատալոնիայում մի քանի տարի ապրելուց հետո նրանք որոշում են տեղափոխվել Աստուրիա (Ավիլես և Լաուրկա քաղաքներ)։

Պիպերն ուսումնասիրել է դերասանական վարպետություն և ռեժիսուրա։ Կարողանում է խոսել 4 լեզուներով՝ իսպաներեն, կատալոներեն, գերմաներեն և անգլերեն։

## Ֆիլմագրություն
### Ֆիլմեր
**Զինված մարդը* (2004)
**Մաքթուբ* (2011)
**Անբավարար առաջադիմություն* (2012)
**Երբ միայն ուտելու բան չունեմ* (2012)
**15 տարի և մեկ օր* (2013)
*Կոտրված թագը (2016)
**Մի րոպե* (2018)
**Ռոդրիգեսները և անդին* (2019)

### Հեռուստասերիալներ
**Բժշկական կենտրոն* (2016-2017)
**[[Էլիտա (հեռուստասերիալ)|Էլիտա]]* (2018-ներկա )
**Երազելու իրավունք* (2019)
**Այն խառնաշփոթը, որ թողնում ես* (2020)

## Ծանոթագրություններ

Կատեգորիա:21-րդ դարի դերասաններ
Կատեգորիա:Գերմանացի դերասաններ
Կատեգորիա:Իսպանացի դերասաններ
Կատեգորիա:Իսպանացի հեռուստատեսային դերասաններ
Կատեգորիա:Հեռուստատեսային դերասաններ
NGM-81

**-81**, АК74-ի արտոնագրված տարբերակը, որն արտադրվում է Հունգարիայում։

## Պատմություն
5,45-միլիմետրանոց ինքնաձիգի արտադրությունը (որն ապագայում պետք է փոխարիներ 7,62-միլիմետրանոց Կալաշնիկովի ինքնաձիգին Հունգարիայի ժողովրդական բանակի սպառազինության մեջ) սկսվել է 1980-ական թվականների սկզբին զինագործներ *Zala Károly*-ի և *Horváth Zoltán*-ի գլխավորությամբ։

NGM-81-ի արտադրությունը սկսվել է 1981 թվականին Բուդապեշտի FEG զինագործարանում, և զենքի որոշակի քանակություն մատակարարվել է Հունգարիայի ժողովրդական բանակի մոտոհրաձգային զորքերի սպառազինման համար։

Հետագայում ստեղծվել են ինքնաձիգի՝ արտահանման համար նախատեսված տարբերակներ ՆԱՏՕ-ի 5,56×45 միլիմետրանոց փամփուշտների համար (մշտական կոթով և պահեստային կոթով ԱԿՄ-ի օրինակով)։ 5,56-միլիմետրանոց NGM-ի առաջին փորձնական նմուշները գործարանը պատրաստել է 1986 թվականի փետրվարին և փոխանցել փորձարկումների համար։

Վարշավայի պայմանագրի կազմակերպության ինքնացրումից և Հունգարիայի՝ ՆԱՏՕ-ի հետ համագործակցության սկզբնավորումից հետո 5,45-միլիմետրանոց NGM-81 զենքի արտադրությունը դադարեցվել է 1990 թվականին։

Երկրի ռազմական ծախսերի ու զինված ուժերի թվաքանակի կրճատման արդյունքում 1990-ական թվականներին հիմնական զենքը դարձել է 7,62-միլիմետրանոց ԱԿ-63 ինքնաձիգը։ 1994 թվականին Հունգարիան սկսել է ակտիվ մասնակցություն ունենալ ՆԱՏՕ-ի «Համագործակցություն հանուն խաղաղության» ծրագրին, իսկ 1999 թվականի մարտի 12-ին ընդգրկվել է ՆԱՏՕ-ի կազմում և պարտավորվել անցնել ՆԱՏՕ-ի չափանիշներին, սակայն զորքերում և պետական ուժային այլ կառույցներում նախկինում թողարկված զենքերի օգտագործումը շարունակվել է։

Արտահանման և վաճառքի համար նախատեսված NGM-81-ի 5,56-միլիմետրանոց տարբերակների արտադրությունը դադարեցվել է FÉG գործարանի սնանկության պատճառով 2004 թվականին։

## Նկարագրություն
ԱԿ-71-ից NGM-81-ի հիմնական տարբերություներն են փայտե կոթը, փողակալը, փողապատը և ատրճանակային կոթը, ինչպես նաև փոխված կառուցվածքով ճեղքավոր բոցամարիչը։

Ինքնաձիգի փողը պատրաստվում է սառը կռման մեթոդով, փողանցքը քրոմապատվում է։

## Շահագործող երկրներ
* 

## Ծանոթագրություններ

## Գրականություն
* А. Б. Жук. Энциклопедия стрелкового оружия։ револьверы, пистолеты, винтовки, пистолеты-пулемёты, автоматы. М., ООО «Издательство АСТ», «Воениздат», 2002.

## Արտաքին հղումներ
* Описание NGM-81 на сайте weapon.at.ua

Կատեգորիա:Հունգարական գնդացիրներ
Վիկինգ Վիկ

**Վիկինգ Վիկ** (), Գերմանիայի և Ֆրանսիայի համատեղ արտադրությմաբ լիամետրաժ անիմացիոն ֆիլմ՝ հիմնված «Վիկինգ Վիկ» մուլտսերյալի (2013), ինչպես նաև նրա նախատիպ ճապոնական «Վիկինգ Վիկը» մուլտսերիալի (1974-1975) վրա, որը իր հերթին Ռուներ Յոնսոնի «Vicke Viking» (1963) նույնանուն հեքիաթի էկրանավորումն է։

## Սյուժե
Պատանին, որի անունն Վիկ է, չնայած իր փոքր հասակին, միշտ երազել է գնալ հեռավոր նավարկության, ճիշտ ինչպես իր հայրը՝ վիկինգների ազդեցիկ կլանի առաջնորդը։ Եվ ահա ճակատագիրը հնարավորություն է տալիս Վիկին իրեն դրսևորելու, երբ նրա մայրը ընկնում Լոկի աստծո ոսկե գերության մեջ։ Որպեսզի հանի չարագուշակ հմայքները, անփորձ վիկինգին սպասվում է գնալ հրապուրիչ և վտանգավոր ճանապարհորդության դեպի աստվածների քաղաք Ասգարդի դարպասները։

## Դերերը հնչյունավորեցին
* Դեքլան Միլե-Հոուվել՝ *Վիկ*
* Ռոլաանդ Բիրն՝ *Սնոր*
* Թիմ Բենտինկ՝ *Թժուրե*
* Քոնրադ Բյոշերզ՝ *Գիլբի*
* Ջոն Շենսեր՝ *Փոկս*
* Սիմոն Ֆելոուս՝ *Գորմ*
* Օուեն Ֆրոստ՝ *Լոքի/Լեյֆ*
* Դեվիդ Գուջ՝ *Ուրոբե*
* Մայքլ Գենրետի՝ *Թոր*
* Մեթ Քելի՝ *Ուլմե*

## Մարքեթինգ
«Վիկինգ Վիկ» անիմացիոն ֆիլմի տեղայնացված թրեյլերը համացանցում հրապարակվել է 2019 թվականի նոյեմբերի 18-ին։

## Ծանոթագրություններ

Կատեգորիա:2019 մուլտսերիալներ
Կատեգորիա:Գերմանական մուլտսերիալներ
Կատեգորիա:Ֆրանսիական մուլտսերիալներ
Ռեբեկա Բրիդս

**Ռեբեկա Բրիդս** (, ), ավստրալիացի մոդել և դերասանուհի, որը հայտնի է «Մեծ ալիք» սերիալում խաղացած Քեյսի Քոմեթի և «Հմայիչ խաբեբաները» սերիալում` Նիկոլ Գորդոնի դերերով։ 2015 թվականին միացել է «Առաջնածինները» սփին-օֆֆի կաստային, որտեղ խաղացել է երկբևեռ աֆեկտիվ խանգարում ունեցող վամպիր Ավրորա դե Մարտելի դերը։

## Վաղ տարիներ
Ռեբեկա Բրիդսը ծնվել է 1987 թվականի հունիսի 17-ին Հարավային Ուելսի Սիդնեյ քաղաքում։ Նա ընտանիքի կրտսեր դուստրն է։ Ռեբեկան հայտնի ավստրալիացի դերասանուհի է և մոդել, որը հայտնի է «Տանը և ճանապարհին» սերիալում խաղացած Ռուբի Բակտոն դերով, որը նրա մասնակցությամբ շարունակվել է 2008 թվականից մինչև 2012 թվականի օգոստոսը։ Ռուսաստանում Ռեբեկան ավելի հայտնի է «Մեծ ալիք» երիտասարդական սերիալի երրորդ եթերաշարջանի Քեյսի Քոմեթի դերով։ 2013 թվականին նա ստացել է երկու գլխավոր դեր՝ «Ex-Men» և «Bhaag Milkha Bhaag» սերիալներում։ Ռեբեկայի դերասանական կարիերան ներառում է այնպիսի ֆիլմեր, ինչպիսիք են «Newcastle» (Լիի դերով) և կարճամետրաժ «Հոտ» ֆիլմերը։ Ռեբեկան սիրում է սպորտը։ Երբ 16 տարեկան էր, կրտսեր եղբայրը նրան սովորեցրել է սահել սերֆերով։ Հետաքրքրված է նաև ֆուտբոլով և գեղասահքով, հաճախ նրան կարելի է տեսնել թենիսի, բասկետբոլի և ֆուտբոլի մրցախաղերում։ 2011-2013 թվականներին դարձել է սպորտային հագուստների «Running Bare» ապրանքանիշի դեմքը։

## Կարիերա
Ռեբեկայի դերասանական կարիերան սկսվել է 2000 թվականից՝ «Vita Brits» հեռուստատեսային գովազդում և «Ջրային առնետներ» սերիալի էպիզոդներից մեկում նկարահանվելուց հետո։ Ռեբեկան ինքնուրույն սովորել է կիթառ, դաշնամուր և հարվածային գործիքներ նվագել։ Բացի այդ նա լավ երգում է, գրում երաժշտություն և բանաստեղծություններ։ Ռեբեկան նաև կարում է, սիրում է նոր և հին ոճերի զուգակցումը և լավ պատրաստում է։ 10 տարեկանից սովորել է Sutherland Shire Christian School-ում, իսկ երբ լրացել է 11 տարեկանը, տեղափոխվել է St Andrew’s Cathedral School։ 2005 թվականից դարձել է Captain դրամատիկ խմբակի անդամ։ 2005 թվականի վերջին արդեն ելույթ է ունեցել թատրոնում և մասնակցել է Նիկ Հանսենի գրած մի քանի ներկայացումներում ու մյուզիքլներում։ 2005 թվականին ավարտել է NSW HSC Advanced English անգլերեն լեզվի ընդլայնված դասընթացները։ 2016 թվականին NBC ալիքի «Միրանդայի կանոնները» նոր նախագծում Ռեբեկան ստացել է գլխավոր՝ սկսնակ իրավաբան Միրանդա Քոլի դերը։

## Անձնական կյանք
2009 թվականից Ռեբեկան հանդիպել է իր գործընկերոջ՝ դերասան Լյուք Միտչելի հետ։ 2012 թվականի մայիսին դերասանը ձեռքի և սրտի առաջարկություն է արել իր ընկերուհուն, իսկ 2013 թվականի հունվարին նրանք դարձել են ամուսիններ։

## Ֆիլմագրություն

## Ծանոթագրություններ

Կատեգորիա:1987 ծնունդներ
Կատեգորիա:21-րդ դարի դերասանուհիներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասաններ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի մոդելներ
Կատեգորիա:Հունիսի 17 ծնունդներ
Կատեգորիա:Սիդնեյ քաղաքում ծնվածներ